"Riegħdni Mill-Qiegħ U Neżżagħni Mill-Kumditajiet Kollha" Corazon
Corazon tħabbar messaġġ imqanqal fuq il-profil ta' Facebook tagħha. Għandkom tkunu tafu li d-Dar tan-Nanna inbiegħet u m'għadiex teżisti aktar. Min xtraha tal-anqas ħallieha kif kienet qabel għajr xi tibdiliet żgħar. Ix-xerrej ma kien ħadd ħlief Corazon. Corazon tixtri d-Dar tan-Nanna tagħha u titrasformah bħala uffiċju notarili. Għal Corazon din ma kinitx faċli xejn anzi tistqarr li "...kien l-akbar sfida li qatt kelli f'ħajti: li riegħdni mill-qiegħ u neżżagħni mill-kumditajiet kollha li kont ingawdi. Ma kinitx triq facli, iżda dak hu parti mill-gost". Fuq din id-dar, Corazon iżżid tgħid li, "Illum din id-dar tagħtini sens ta' mistrieħ fil-valur u r-rispett għal dak li kien, u tixgħelni bl-eċitament għal dak li għad irid jiġi". Dil-kantanta u nutara temmet billi irringrazzjat lil ħafna nies li għenuha tlesti dan il-proġett fosthom l-għarus tagħha Neville Refalo u l-ġenituri tagħha li "minghajrkom ma jien xejn". Aħna ta' Gwida.mt nawguraw lil Corazon aktar suċċess bħala nutara issa li qed tipprattika mill-aktar dar magħrufa fil-kanzunetta Maltija.